Thaise nasionale vrouekrieketspan

Die **Thaise nasionale vrouekrieketspan** is die nasionale vrouekrieketspan wat Thailand in internasionale krieket verteenwoordig. Krieket word in Thailand deur die Krieketvereniging van Thailand (*CAT*, van Engels: *Cricket Association of Thailand*) beheer. Thailand is een van die sterkste assosiaatlede in vrouekrieket.

In April 2018 het die IKR besluit om aan al sy lede volle T20I-status toe te ken. Vervolgens word al die T20I-wedstryde wat Thailand ná 1 Januarie 2019 teen ander IKR-lede speel as ’n volle T20I erken. In Mei 2022 het die IKR aangekondig om aan Thailand en vier ander vrouespanne EDI-status te verleen. Nederland, Papoea-Nieu-Guinee, Skotland en die Verenigde State is die ander vier spanne. Thailand is tans (Februarie 2026) elfde op die IKR-vroue-eendagranglys en twaalfde op die Twintig20-vrouewêreldranglys.

## Beheerliggaam 
Die Krieketvereniging van Thailand (Engels: *Cricket Association of Thailand*, CAT; Thai: สมาคมกีฬาคริกเก็ตแห่งประเทศไทย) is in 2005 as opvolger van die Thailand Krieketliga (*Thailand Cricket League*, TCL) gestig en verantwoordelik vir die reël van krieket in Thailand. In dieselfde jaar het hulle as ’n assosiaatlid by die Internasionale Krieketraad (IKR) aangesluit. Die CAT is ook ’n lid van die Asiatiese krieketkonferensie (*Asian Cricket Conference*, ACC; nou Asiatiese Krieketraad).

Die Krieketvereniging van Thailand bestuur al die Thailand-verteenwoordigende nasionale spanne, insluitende die mans, vroue en jeug. Hulle is ook verantwoordelik vir die bestuur en organisasie van EDI- en T20I-reekse teen ander spanne, en die reël van internasionale wedstryde tuis. Daarbenewens is die CAT verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Thaise span.

Kinders en jongmense word reeds op skool aan krieket bekend gestel en na gelang van hul belangstelling en talent begin hulle met formele afrigting. Net soos ander krieketlande beskik Thailand oor ’n o/19-nasionale span wat aan die o/19-vrouekrieketwêreldbeker deelneem.

## Geskiedenis 
### Oorsprong 
Thailand het tydens die AKR Vrouetoernooi 2007 in sy eerste internasionale wedstryd teen Nepal gespeel, toe hulle op 40 lopies almal uitgeboul is en die wedstryd verloor het. Daarna is die span ook deur Hongkong en Maleisië geklop. Twee jaar later het hulle aan die AKR T20I-vrouekampioenskap 2009 deelgeneem en ná ’n sterk vertoning in die groepfase die eindstryd gehaal, maar teen Hongkong vasgeval. Tydens die AKR Vrouekampioenskap 2011 in Koeweit het die span as naaswenner van sy groep tot die halfeindstryd gevorder, waar hulle egter deur die Volksrepubliek China geklop is. Thailand het sy eerste verskyning tydens die Asiatiese Vrouebeker in 2012 gemaak. Die span het Hongkong geklop, maar hulle het teen beide Indië en Pakistan verloor en is toe uitgeskakel.

### Eerste suksesse en terugslae 
Tydens die AKR Vrouekampioenskap 2013 het Thailand vanuit die groepfase gevorder. Terwyl die span sy groepwedstryd teen die Volksrepubliek China verloor het, het hulle in die eindstryd dieselfde teenstander geklop en die toernooi beklink. Daarmee het hulle vir die eerste keer ’n wêreldbekerkwalifisering gehaal. Hulle het daarin geslaag om Nederland te verslaan, maar al sy ander groepwedstryde verloor. Tydens dié toernooi is die span deur Engeland, Wes-Indië en Suid-Afrika geklop, terwyl die wedstryd teen Pakistan uitgereën het.

## Spelers 
### Spelerstatistieke 
Daar het altesaam 16 spelers EDI- en 25 spelers T20I-krieket vir Thailand gespeel. Vervolgens die spelers wat vir die Thaise span die meeste lopies aangeteken en die meeste paaltjies geneem het.

#### Lopies 
#### Paaltjies 
### Spankapteins 
Tot op hede was een speler reeds die kaptein vir Thailand tydens ’n EDI-wedstryd en vier tydens ’n T20I.

## Rekords 
### EDI-rekord teen ander lande 
### Vrouekrieketwêreldbekerrekord 
### T20I-rekord teen ander lande 
### T20I-vrouewêreldbekerrekord 
### Asiatiese Vrouebekerrekord 
### Asiatiese Spelerekord 
## Sien ook 
## Verwysings 
## Eksterne skakels 
*   Amptelike webwerf van die Krieketvereniging van Thailand
*  Thailand-vroue op ESPNcricinfo
*  Thailand by die IKR